Jenna Marbles

Jenna Nicole Mourey (født 15. september 1986), bedre kjent som Jenna Marbles, er en amerikansk tidligere youtuber. Over ti år fikk YouTube-kanalen hennes omtrentlig 1,7 milliarder videovisninger og over 20 millioner abonnenter (følgere).

Oppvekst og arbeid 
Mourey er født og oppvokst i Rochester i den amerikanske delstaten New York, og flyttet senere til Boston i delstaten Massachusetts, hvor hun mottok en bachelor i psykologi ved Suffolk University, samt en mastergrad i sportspsykologi og rådgivning ved Boston University.

I løpet av sommeren 2010 delte Mourey en leilighet med tre soverom i Cambridge i Massachusetts. Hun tjente penger med arbeid som bartender, vlogger, solariumsansatt og go-go-dansing i nattklubber. I 2010 started Mourey også en jobb i det amerikanske sportsmediaselskapet Barstool Sports, hvor hun skrev for selskapets kvinne-målrettede nettsted StoolLaLa. Hun forlot selskapet i 2011.

YouTube-karriere 
En av de første videoen fra Mourey som fikk oppmerksomhet på nettstedet YouTube, «How to Trick People into Thinking You're Good Looking», ble publisert i 2010 og ble sett over 5,3 millioner ganger i løpet av den første uken. Videoen «How to Avoid Talking to People You Don't Want to Talk To» ble framvist i The New York Times og ABC News i august 2011. I videoen sa hun «I'm sick and tired of guys thinking that just because I showed up at a club or a dance or a bar that I want to have their genitalia touching my backside.»

Mourey begynte å bruke pseudonymet Jenna Marbles etter hennes mor klagde på at folk kun fant Jennas videoer da de søkte etter «Mourey» på Google. Moren til Jenna var arbeidsledig da Jennas første video gikk viralt, og ble bekymret for at mulige arbeidsgivere ikke ville like innholdet de så. Navnet «Marbles» kommer fra navnet til hunden hennes, Mr. Marbles.

Mourey spilte som Eva (engelsk: «Eve») i Epic Rap Battles of History-episoden «Adam vs. Eve». Hun dukket også opp i The Annoying Orange, Ridiculousness og Smosh: The Movie. Mourey var også en del av musikkvideoen til Pitbull-låten, «Fireball», sammen med med-youtuberne Bart Baker og Brittany Furlan.

Sammen med skaperne av YouTube-kanalen Smosh ble Mourey den første YouTube-personligheten som ble gjenskapt som en voksfigur ved Madame Tussauds i New York, som ble avduket i 2015.

Kontrovers og pause med ubestemt sluttid 
25. juni 2020 publiserte Mourey en video hvor hun beklaget seg etter anklager om blackface og rasisme. I beklagelsesvideoen fremmer hun fornærmende innhold i videoer som hun publiserte mellom 2011 og 2012. Innholdet som blir nevnt inkluderer en etterligning av Nicki Minaj med mørk ansiktssminke, rapping av tekst som kan virke krenkende ovenfor asiatere, ikledd tradisjonelle asiatiske antrekk, samt nedverdigende oppførsel mot kvinner som har hatt samleie med flere personer, noe som hun tilskrev internalisert misogyni. Mourey opplyste at det ikke var hennes hensikt å krenke eller fornærme noen, anerkjenner at handlingene var «skammelige» og «forferdelige», og at hun ønsket at «det ikke var en del av [hennes] fortid». Etter hennes kommentarer, kunngjorde hun en pause fra YouTube med ubestemt sluttid. Moureys kjæreste, Julien Solomita, kunngjorde 26. juni 2020 på Twitter at parets podkast og Twitch-strømminger også settes på pause. Studentavisen The Berkeley Beacon skrev at Mourey «ikke var den første som bruke begrepet 'ansvarlighet' ('accountability') i en YouTube-beklagelsesvideo, men det kan hende hun var den første som faktisk mener det».

Annet arbeid 
Mourey utga hundeleker under merket Kermie Worm & Mr. Marbles. Lekene er basert på utseende til hundene hennes. Hun hadde også merchandise med noen av hennes populære uttrykk, som «What are this?» og «Team legs!» Mourey har tidligere arrangert en ukentlig pop-låtliste («pop countdown») på radiokanalen SiriusXM Hits 1, under tittelen YouTube 15. I 2016 ble Mourey en ansvarlig produsent for Maximum Ride, en film basert på James Patterson-serien med samme navn.

Privatliv 
Mourey ble forlovet med Julien Solomita i april 2021.

Priser og nominasjoner

Fotnoter

Referanser

Eksterne lenker 
 
 
 

Personer fra Rochester
Youtubere fra USA
Komikere fra USA